Ministerstvo financií Slovenskej republiky                                                        

Usmernenie č.:	13/2007 - U	

Aktualizácia č.:		 

Vecné zameranie:  	Usmernenie k úprave postupu poskytnutia a zúčtovania predfinancovania k 1. novembru 2007

Vydáva:			Odbor systémových analýz a účtovníctva
Sekcia európskych a medzinárodných záležitostí
Ministerstvo financií SR 

Určené pre:               		platobné jednotky, platobný orgán, riadiace orgány, sprostredkovateľské orgány pod riadiacim orgánom

Počet príloh:                     

Dátum vydania:		29.10.2007

Dátum platnosti:		29.10.2007

Vypracovala: 			..................................................................
Ing. Eva Péterová

Schválila: 			..................................................................
Mgr. Marcela Zubriczká 
                                           generálna riaditeľka sekcie európskych a medzinárodných záležitostí

Úprava postupu poskytnutia a zúčtovania predfinancovania k 1. novembru 2007

K 1. novembru 2007 je v účinnosti zmena postupu spracovania žiadostí o poskytnutie prefinancovania a žiadostí o zúčtovanie predfinancovania. Uvedená zmena sa nevzťahuje na žiadosti o poskytnutie predfinancovania, pre ktoré bola vykonaná rezervácia zo systému ITMS do systému ISUF pred dátumom 1. november 2007. Takéto žiadosti o poskytnutie predfinancovania budú zúčtované podľa doteraz platného postupu, pričom musí byť dodržaná podmienka, že výška poskytnutého predfinancovania sa rovná výške zúčtovaného predfinancovania. 

V súvislosti s ukončením rozpočtového roka 2007 je platobná jednotka povinná v spolupráci s riadiacim orgánom alebo sprostredkovateľským orgánom zabezpečiť, aby všetky žiadosti o poskytnutie predfinancovania rezervované pred 
1. novembrom 2007 do systému ISUF, boli vysporiadané prostredníctvom zúčtovania predfinancovania do 31. decembra 2007. Za zúčtované sa považujú žiadosti o platbu, ktoré sa zaradia do súhrnnej žiadosti o platbu ešte v roku 2007. 

Nový spôsob evidencie žiadostí o platbu umožňuje záväzkovanie v Štátnej pokladnici (ďalej len „ŠP“) automaticky uložením dokladu cez nadefinované rozhranie ISUF - IS ŠP.

Zmena postupu poskytnutia a zúčtovania predfinancovania umožňuje spracovať a vyhodnotiť aj také prípady, kedy  výška zúčtovania predfinancovania je nižšia ako výška poskytnutého predfinancovania. Predfinancovanie je poskytované ako istý druh preddavku, ale bez špeciálnej „zálohovej“ rozpočtovej položky.

Predpokladom úspešného spracovania tohto typu žiadosti je dodržanie podmienky, že počet položiek na oboch typoch žiadostí je identický a rozdielne sú iba sumy, pričom zúčtovanie predfinancovania nesmie prekročiť sumu poskytnutého predfinancovania. Zároveň zostáva v platnosti pravidlo, že k jednej žiadosti o poskytnutie predfinancovania je možné predložiť a schváliť iba jednu žiadosť o zúčtovanie predfinancovania. Nezúčtovanú časť poskytnutého predfinancovania je KP povinný vrátiť a oznámiť vrátenie riadiacemu orgánu alebo sprostredkovateľskému orgánu na základe predloženia formuláru „oznámenie o vrátení finančných prostriedkov“.

Spracovanie žiadosti o platbu v systéme ISUF

Žiadosť o poskytnutie predfinancovania sa v systéme ISUF spracuje prostredníctvom rezervačného dokladu (ISUF transakcia FMX3), na základe automatického prenosu dát z ITMS. Druh rezervačného dokladu pre Žiadosť o poskytnutie predfinancovania je označený znakom „PR“. V texte hlavičky dokladu sa uvádza číslo žiadosti o poskytnutie predfinancovania. Zmeny v  doklade  rezervácie  je možné vykonať iba cez rozhranie z ITMS do ISUF. Bezprostredne po založení dokladu žiadosti o poskytnutie predfinancovania je generovaný evidenčný doklad FI. Po uložení dokladu FI, určený používateľ systému ISUF príjme ISUF poštou správu o zaúčtovaní dokladu. Zmeny v záväzkovaní sa vykonajú už v FI doklade „žiadosť o poskytnutie predfinancovania“ (ISUF transakcia FB02). Druh dokladu FI je rovnako označený znakom „PR“ a je evidovaný na podsúvahovom účte č. 980314 s odkazom na príslušný rezervačný doklad.

Na základe úhrady žiadosti o poskytnutie predfinancovania bankový výpis sa spracuje pod druhom dokladu „BV“, pričom poskytnuté predfinancovanie je  účtované na  kontrolnom účte hlavnej knihy č. 314200.
	
Žiadosť o zúčtovanie predfinancovania sa v systéme ISUF spracuje prostredníctvom rezervačného dokladu (ISUF transakcia FMX3), na základe automatického prenosu dát z ITMS. Druh rezervačného dokladu pre žiadosť o zúčtovanie predfinancovania je označený znakom „ZZ“.  Účet hlavnej knihy na rezervačnom doklade je pre tento druh dokladu č. 213200, pričom nesmie byť pri účtovaní dokladov FI prepisovaný. Finančná položka pri zúčtovaní je štatistická (42). V texte hlavičky dokladu sa uvádza číslo žiadosti o zúčtovanie predfinancovania a na položkách rezervačného dokladu je v texte uvedené číslo žiadosti o poskytnutie predfinancovania. Týmto sa zabezpečí prehľad, ku ktorým konkrétnym žiadostiam sa zúčtovanie predfinancovania viaže. Spracovaný rezervačný doklad čaká na schválenie  žiadosti o zúčtovanie predfinancovania v súhrnnej žiadosti o platbu. 

Schválenie žiadosti o zúčtovanie predfinancovania v súhrnnej žiadosti o platbu (kód súhrnnej žiadosti o platbu z ITMS) je zaznamenané na doklade rezervácie v poli „Znak spojenia“. Táto udalosť vyvoláva automatické spracovanie - predbežné obstaranie dokladu FI. Určený používateľ príjme ISUF poštou správu o potrebe zúčtovania predfinacovania. Vyvolá ISUF transakciu FBV0, vykoná kontrolu zadania dokladu a po kontrole doklad zaúčtuje. Bezprostredne po zaúčtovaní vykoná vyrovnanie žiadosti o poskytnutie predfinancovania a žiadosti o zúčtovanie predfinacovania (ISUF transakcia F-51).

Na doklade rezervácie žiadosti o poskytnutie predfinancovania (ISUF transakcia FMX3) cez  funkciu „Spotreba“ je možné zobraziť zostatok, resp. nezúčtovanú sumu poskytnutého predfinancovania.